yuvraj singh breaks down in front of vidya balan and amitabh bachchan
విద్యాబాలన్ ఎదుట యువరాజ్ కంటతడి!
ప్రాణాంతకమైన క్యాన్సర్‌ను జయించి తిరిగి తనకిష్టమైన క్రికెట్ ప్రపంచంలోకి అడుగుపెట్టిన యువరాజ్ సింగ్ పోరాట పటిమ అందరికీ తెలిసిందే.
TNN | Updated:
Nov 8, 2017, 09:29AM IST
ప్రాణాంతకమైన క్యాన్సర్&zwnj;ను జయించి తిరిగి తనకిష్టమైన క్రికెట్ ప్రపంచంలోకి అడుగుపెట్టిన యువరాజ్ సింగ్ పోరాట పటిమ అందరికీ తెలిసిందే. తాను క్యాన్సర్&zwnj;ను జయించిన తీరు, తన తల్లిదండ్రులు పడిన వేదన, తాను కోలుకోవాలని అభిమానులు కోరుకోవడాన్ని యువరాజ్ ఎప్పుడూ ప్రస్తావిస్తూనే ఉంటాడు. అప్పుడప్పుడు భావోద్వేగాన్ని ఆపుకోలేక కంటతడి కూడా పెడుతుంటాడు. తాజాగా మరోసారి ఆ బాధాకర సంఘటనను తలుచుకొని యువరాజ్ కంటతడి పెట్టుకున్నాడు. దీనికి బిగ్ బి అమితాబ్ బచ్చన్ వ్యాఖ్యాతగా వ్యవహరిస్తున్న &lsquo;కౌన్ బనేగా కరోడ్&zwnj;పతి (కేబీసీ)&rsquo; వేదికైంది.
కేబీసీ 9వ సీజన్ గ్రాండ్ ఫినాలేలో యువరాజ్ సింగ్, బాలీవుడ్ నటి విద్యాబాలన్ ప్రత్యేక ఆకర్షణగా నిలిచారు. హాట్ సీట్లలో కూర్చొని తమ అనుభవాలను అమితాబ్&zwnj;తో పంచుకున్నారు. బిగ్&zwnj;బి అడిగిన ప్రశ్నలకు సమాధానాలు ఇచ్చారు. ఈ క్రమంలో తాను క్యాన్సర్ బారిన పడిన తీరును వివరించిన యువరాజ్ ఒకింత భావోద్వేగానికి గురయ్యాడు. కంటతడి పెట్టుకోవడంతో పక్కన ఉన్న విద్యాబాలన్ భుజంపై చేయివేసి ఓదార్చింది. ఈ సన్నివేశంతో కూడిన ప్రోమోను కూడా సోనీ ఛానల్ తమ ఫేస్&zwnj;బుక్ అకౌంట్&zwnj;లో పోస్ట్ చేసింది.